Minta Batuntun
Selasa, 24 Februari 2015 00:38
WAYAH pamulaan ka Banjar dahulu, Palui dibawai bajalanan ulih kamanakannya kuliling kuta. Mulanya naik sapida sudah itu bajukung, bakuliling Pulau Tatas mulai Pasar Lama, Kuin, Basirih sampai pasar Ujung Murung. Salawas di parahu Palui mamacul salawar panjangannya, tatinggal salawar handap karna takutan kalu tabalik kana galumbang mutur bot.
“Kada usah di pacul salawar panjang pakacil ai,” ujar kamanakannya.
“Di sungai ni jarang ada nang tabalik barampakan karna samunyaan tukang kayuh sudah tahu aturannya, di kiwa atawa di kanan, bapiluk ataupun manyalib,” ujarnya pulang.
“Kadanya karna takutan tabalik pang nang ai tapi sayang salawar kalu basah kana banyu karna hanyar bagusuk,”sahut Palui baulah alasan.
Imbah bulikan karumah habis makanan Palui bapadah minta ijin handak bajalanan pulang tapi saurangan haja kada handak dikawali ulih kamanakannya. Rupanya wayah liwat jalan Sudimampir tadi Palui sawat talihat gambar-gambar reklame biskop.Handak minta bawai manuntun lawan kamanakannya inya kada sampai hati. Lalu inya minta ijin ba-asa handak kaluar alasan ada nang handak dicarinya.
Imbah sampai di Biskop Rex (wayah ini Ria sabalum jadi tuku Barata), inya langsung malihati film apa nang main. Rupanya pas banar nang dipilihnya film koboi, apalagi ada gambar bapaluk lawan baciciuman. Lalu inya langsung bakajal dimuhara luket.
“Hei bung, jangan bahaharatan,” ada nang managur.
bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn